Nem. Éppen az a cél és feladat, hogy olyan embereket is bevonjunk a választások tisztaságának ellenőrzésébe, akik semmilyen párthoz nem kötődnek, semmilyen párthoz nem tartoznak. Attól, hogy valaki szavazóköri delegáltként ellenőrzi a választások tisztaságát, még nem lesz párttag vagy pártaktivista, megmarad felelős állampolgárnak. A pártok mellett ezen kívül a független egyéni jelöltek és egyéb – nyilvántartásba vett – jelölő szervezetek is delegálhatnak szavazatszámlálókat.